MT
C 229/30
Il-Ġurnal Uffiċjali tal-Unjoni Ewropea
14.6.2022
Il-laħam tal-“Arnaki Limnou” jinbiegħ frisk fil-forom li ġejjin: — sħiħ — nofs karkassa — bħala qatgħat skont il-piż. 3.3.
Għalf (għall-prodotti li joriġinaw mill-annimali biss) u materja prima (għall-prodotti pproċessati biss) Il-ħrief jiġu mwielda bejn l-aħħar ta’ Novembru u l-aħħar ta’ Frar u prinċipalment huma mitmugħa l-ħalib ta’ ommhom, għal perjodu ta’ bejn 45 u 60 jum.
Fi tmiem dan il-perjodu, il-ħrief jidraw jikkunsmaw foraġġ oħxon bl-użu ta’ għalf ta’ adattament li jikkonsisti f’oġġetti tal-ikel ħoxnin bħall-ħuxlief taċ-ċereali u l-legumi prodotti lokalment.
Wara l-ftim, normalment ikun hemm perjodu ta’ bejn xahar u xahrejn fir-rebbiegħa meta l-ħrief jirgħu fuq il-veġetazzjoni lokali man-nagħaġ adulti.
Il-popolazzjoni tan-nagħaġ imrobbija fuq Limnos u Agios Efstratios (in-“nagħaġ ta’ Limnos”) ġiet influwenzata sa ċertu punt mir-razez Mytilini (jew Lesvos) u Chios.
Id-dieta tan-nagħaġ adulti fil-biċċa l-kbira tagħha hija bbażata fuq ir-ragħa ħieles fil-mergħat taż-żona ġeografika speċifika.
Id-dieta tan-nagħaġ tinkludi wkoll taħlitiet supplimentari li ġeneralment ikun fihom prodotti dderivati minn ċereali, legumi, tiben taċ-ċereali (l-aktar qamħ durum), xnien u prodotti taż-żrieragħ li minnhom jintgħasar iż-żejt, prodotti prinċipalment fiż-żona ġeografika demarkata, vitamini u oligoelementi. 3.4.
Passi speċifiċi tal-produzzjoni li jridu jsiru fiż-żona ġeografika ddefinita Id-denominazzjoni “Arnaki Limnou” tista’ tintuża biss u esklużivament għall-ħrief imwielda, imrobbija u mbiċċra fiżżona demarkata.
Dan jinkludi l-iżvinar u t-tqaxxir.
In-nagħaġ li minnhom jitwieldu l-ħrief ukoll ikunu twieldu u ġew imrobbija fiż-żona ġeografika demarkata. 3.5.
Regoli speċifiċi dwar it-tqattigħ, it-taħkik, l-ippakkjar, eċċ. — 3.6.
Regoli speċifiċi dwar it-tikkettar Minbarra r-rekwiżiti tat-tikkettar stabbiliti fil-leġiżlazzjoni nazzjonali u tal-UE, irrispettivament minn kif il-prodott jiġi ppreżentat għall-bejgħ (sħiħ, nofs karkassa jew f’qatgħat), il-logo speċjali li ġej jitwaħħal mal-laħam tal-“Arnaki Limnou”:
Il-logo ta’ hawn fuq irid ikun akkumpanjat minn numru tal-kodiċi li jidentifika lill-annimal u l-azjenda li minnha oriġinat il-karkassa, kif ukoll id-data tat-tbiċċir.
In-numru tal-kodiċi jikkonsisti minn: — kodiċi numeriku li jikkorrispondi għall-azjenda li fiha ġew prodotti l-annimali — il-kodiċi tal-identità tal-annimal ħaj li jikkorrispondi għall-karkassa — id-data tat-tbiċċir.